Nord-Trøndelag Høyre

**Nord-Trøndelag Høyre** var partiet Høyres distriktsorganisasjon i Nord-Trøndelag fra 1921 til 2017. Forut for sammenslåingen av Nord- og Sør-Trøndelag fylker i 2018 ble Trøndelag Høyre konstituert i 2016.

## Historie
Historisk har Høyre stått sterkest i bykommunene Levanger, Steinkjer og Namsos, i kystbygdene i Ytre Namdalen, i Stjørdal og i fjordbygder som Frosta og Leksvik.

Konservative politikere og velgere organiserte seg i såkalte grunnlovsforeninger under forfatningsstriden i 1880-årene. Da Høyre ble formelt dannet som et landsdekkende parti i 1884, fantes det grunnlovsforeninger i Fosnes, Foldereid, Inderøy, Kolvereid, Leksvik, Meråker, Namsos, Nærøy, Steinkjer, Stjørdal og Verdal. Stortingsvalgene i Nordre Trondhjems amt kom til å bli dominert av radikale venstremenn.

Det ble ikke dannet noen en egen amtsorganisasjon i 1880-årene. Grundlovsforeningen i Trondhjem, nå Trondheim Høyre, påtok seg amtsorganisasjonenes oppgaver i både Søndre og Nordre Trondhjems amt (Sør- og Nord-Trøndelag fylker). Det ble heller ikke dannet noen egen grunnlovsforening i Levanger, som hadde kjøpstadsrettigheter og tilhørte samme byvalgkrets som Trondheim.

Høyres organisasjonsstruktur i Nordre Trondhjems amts landdistrikter gikk stort sett i oppløsning etter at valgordningen ble endret til enmannskretser fra og med stortingsvalgene i 1906. I 1921 ble valgordningen endret igjen, og det ble det dannet et fellesstyre for Høyre og Frisinnede Venstre i Nord-Trøndelag fylke. Frisinnede Venstre etablerte aldri noen egen organisasjon i fylket, og i 1933 tok fellesorganisasjonen navnet Nord-Trøndelag Høyre.

Byvalgkretsene ble avskaffet fra og med stortingsvalget i 1953, og Levanger Høyre ble tilsluttet Nord-Trøndelag Høyre.

Nord-Trøndelag Høyre fikk en fast ansatt fylkessekretær i 1954 og kontor i Steinkjer i 1958. Nord-Trøndelag Høyre utgav i mange år sitt eget medlemsblad, *Vi nordtrøndere* (1959–1988), med seks årlige utgaver. 

Helge Leiv Svarva ble partiets første fylkestingsrepresentant, som ikke satt i fylkestinget i egenskap av å være ordfører. Han valgt ved indirekte valg i formannskapet i Levanger etter kommunevalgene i 1971. Svarva ble leder for en fylkestingsgruppe med fire Høyre-representanter etter de første direkte fylkestingsvalgene i 1975.

Høyre og Kristelig Folkeparti stilte felleslister ved stortingsvalgene i 1973 og 1977. Ved valget i 1977 var førstekandidat Gunnar Vada, og han ble partiets første stortingsrepresentant fra Nord-Trøndelag. I 1981 ble Wenche Frogn Sellæg førstekandidat på en ren Høyre-liste og valgt. Sellæg var også statsråd i Kåre Willoch og Jan P. Syses regjeringer. Ved inngangen til 1983 hadde Høyre foreninger i alle kommuner i fylket, en stortingsrepresentant, en statsråd og 3&nbsp;005 medlemmer.

Høyre mistet stortingsmandatet fra Nord-Trøndelag i 1993. I 2009 klarte Lars Myraune å bli valgt inn på utjevningsmandat. Høyre var også nærmest til å vinne et distriktsmandat. Elin Agdestein ble valgt på distriktsmandat i 2013 og 2017.

I 2007, da fylkestinget hadde gått over til en parlamentarisk styreform, ble Gunnar Viken den første fylkesordføreren fra Høyre.

## Ledere

**Ledere i fylkesstyret**
*Andreas Kongelbæk 1930–1934
*Lorentz Stavrum 1934–1938
*Jens Eian 1938–1939
*Finn Christiansen 1939–1945
*Gunnar Gregusson 1945–1949
*Leif Lykke 1949–1951
*Odd Wist 1951–1952
*Haagen G. Einang 1952–1954
*Carl O. Collett 1954–1957
*Asbjørn Olsen 1957–1959
*Sigurd Sparr 1959–1960
*Arne Pedersen 1960–1962
*Helge Leiv Svarva 1962–1966
*Odd Myrstad 1966–1970
*Torstein Tenmann 1970–1976
*Oluf Moe 1976–1981
*Ola Guldseth 1981–1985
*Snorre Gundersen 1985–2000
*Åshild Vang 2000–2004
*Joar Grøtting 2004–2008
*Lars Myraune 2008–2012
*Elin Agdestein 2012–2016
*Anders Kiær 2016–2017

**Ledere i fylkestingsgruppen**
*Helge Leiv Svarva 1972–1976
*Gunnar Vada 1976–1977
*Einar Jenssen 1977–1979
*Anne Haug 1979–1983
*Birger Hernes 1984–1987
*Ola Guldseth 1988–1995
*Snorre Gundersen 1995–2003
*Gunnar Viken 2003–2007
*Joar Grøtting 2007–2011
*Elin Agdestein 2011–2013
*Frode Revhaug 2013–2015
*Erik Fløan 2015–2017

**Fylkessekretærer**
*Per Arnfinn Baardvik 1954–1963
*Kåre Gudvangen 1959–1961
*Thorgrim Sataslaatten 1963–1968
*Ulf Birger Eriksen 1968–1969
*Britt Lindsetmo 1970–1972
*Per Larsen 1972–1985
*Ola Stene 1985–1988
*Anne Kathrine Slungård 1988–1991
*Tor Erik Jensen 1991–1992
*Svein Hagen 1993–2014
*Geir Jostein Ørsjødal 2014–2015
*Christian Ingebrigtsen 2015–2017

## Stortingsrepresentanter

Vararepresentanter som har møtt i kortere perioder (ikke fast) har vært Anne Haug, Birger Hernes, Mads Asprem, Eli Nagel Høgmo, Gunnar Viken, Erik Fløan og Pål Sæther Eiden.

;Merknader
:a. Valgt på fellesliste mellom Høyre og Kristelig Folkeparti 1977–1981.
:b. Statsråd 1985–1986 og 1989–1990. Gunnar Vada møtte fast 1985–1986, Snorre Gundersen 1989–1990.

## Statsråder

## Sideorganisasjoner
### Nord-Trøndelag Høyrekvinner
Den første lokalforeningen av Høyrekvinners Landsforbund ble stiftet i 1937, nemlig Levanger og omegn Høyrekvinnelag, men denne ble ikke tilsluttet Nord-Trøndelag Høyrekvinner før i 1952. Senere kom det til lokalforeninger i Namsos og Steinkjer i 1947, i Stjørdal i 1957, i Overhalla og Vikna i 1958 og i Verdal i 1968. Lokalforeningene av Høyrekvinnene i Sør-Trøndelag og Nord-Trøndelag var først samlet i Trøndelag krets, stiftet i 1946, men i 1954 ble Nord-Trøndelag Høyrekvinner stiftet som selvstendig organisasjon med Dagny Holan som formann.

Flere av lokalforeningene gikk etterhvert den skjebne i møte at de inngikk i sine lokale Høyre-foreninger. I 1983 noterte man seg tre lokalforeninger av Nord-Trøndelag Høyrekvinner; i Stjørdal, Steinkjer og Vikna. Høyrekvinners Landsforbund ble nedlagt i sin helhet i 1994.

;Ledere
*Oddbjørg Grønn 1990?–1994
*Turid Fjellvikås 1984–1990?
*Julie Rynning Magelssen 1983–1984
*Anne-Lise Indstøy 1972–1982
*Grete Haagenrud 1968–1972
*Sonja Kleven 1962–1968
*Dagny Holan 1954–1962

### Nord-Trøndelag Senior Høyre
Nord-Trøndelag Senior Høyre var Nord-Trøndelag Høyres seniororganisasjon og en fylkesforening tilsluttet Senior Høyres Landsforbund. Tidligere stortingsrepresentant Gunnar Vada fikk i 2011 oppdrag av Nord-Trøndelag Høyre å lede arbeidet med å opprette seniororganisasjonen i fylket, og den 26. mars samme år ble fylkesforeningen etablert med Vada som første leder. Senior Høyre fikk lokalforeninger i flere kommuner, og i de øvrige hadde organisasjonen kontaktpersoner. I 2017 ble Nord- og Sør-Trøndelag Senior Høyre slått sammen til Trøndelag Senior Høyre.

;Ledere
*Lars Myraune 2016–2017
*Einar Fløttum 2012–2016
*Gunnar Vada 2011–2012

### Nord-Trøndelag Unge Høyre
Nord-Trøndelag Unge Høyre var Nord-Trøndelag Høyres ungdomsorganisasjon og en fylkesforening tilsluttet Unge Høyres Landsforbund. Nord-Trøndelag Unge Høyre var representert i de fleste organer i Nord-Trøndelag Høyre, inkludert i arbeidsutvalget med sin leder.

Unge Høyres første representant i Nord-Trøndelag Høyres arbeidsutvalg var gårdbruker Axel Sellæg fra Vemundvik i perioden 1951–1953, og han ble etterfulgt av Vigdis Tinglum fra Namsos 1953–1954, Per Arnfinn Baardvik fra Steinkjer 1954–1955, Per Odd Tronstad fra Inderøy 1955–1957 og Anne Margrethe Sellæg fra Namsos fra 1957. I 1959 hadde Unge Høyre fire lokalforeninger i Nord-Trøndelag.

Unge Høyres lokalforeninger i Trøndelag var lenge samlet i Trøndelag krets av Unge Høyre, som siden ble delt i Sør-Trøndelag Unge Høyre og Nord-Trøndelag Unge Høyre på nyåret i 1962. Unge Høyres lokalforeninger i Nord-Trøndelag avholdt deretter et felles møte på Steinkjer, hvor man valgte løytnant Per Thoresen til fylkesforeningens første formann. Den 1. januar 1983 hadde fylkesforeningen 410 medlemmer fordelt på de åtte lokalforeningene i Levanger, Steinkjer, Namsos, Stjørdal, Vikna, Verdal, Overhalla og Leksvik. I 1988 var det 511 medlemmer fordelt på lokalforeningene i Stjørdal, Frosta, Levanger, Verdal, Inderøy, Steinkjer, Snåsa, Namsos, Grong og Leksvik. Etter et bunnpunkt i medlemstallet rundt årtusenskiftet hadde fylkesforeningen 120 kontingentbetalende medlemmer fordelt på lokalforeningene i Stjørdal, Innherred (Levanger og Verdal), Steinkjer, Namsos og Frosta den 1. januar 2014.

Høsten 2017 ble Nord- og Sør-Trøndelag Unge Høyre slått sammen til Trøndelag Unge Høyre.

**Ledere**

*Thomas Granli 2016–2017
*Johan Wold 2015–2016
*Anna Konstanse Almli 2014–2015
*Maren Aasan 2014
*Julianne Hjelmstad 2013–2014
*Håvard Steen Moa 2012–2013
*Erik Fløan 2009–2012
*Øystein Tronstad 2008–2009
*Tore Ervik 2007–2008
*Johan Nordbøe 2006–2007
*Renate Bjørshol 2004–2006
*Andreas Jenssen Hjelmstad 2001–2004
*Lill Trude Myrslo 1999–2001
*Kai Wilhelmsen 1998–1999

*Grete Kvernland 1996–1998
*Rune Walberg 1995–1996
*Eivind Voldhagen 1992–1994
*Reidar Stølan 1991–1992
*Bjørn Vidar Tessem 1989–1991
*Lena Salberg 1988–1989
*Lise Haugen 1987–1988
*Trygve Bragstad 1986–1987
*Kjell Morten Aune 1984–1986
*Monica Aasen 1983–1984
*Jan Petter Wigum 1981–1983
*Terje Torgersen 1980–1981
*Ola Stene 1979–1980

*Nils Erik Kleven 1978–1979
*Bård Andreas Schjølberg 1977–1978
*Tormod Lingeberg 1976–1977
*Tore Strandskog 1975–1976
*Laila Prestmo 1974–1975
*Erling Koldaas 1973–1974
*Jim Nerdal 1972–1973
*Hågen Einang jr. 1971–1972
*Lars Mæhre 1968–1971
*Terje Pedersen 1967–1968
*Tor Skjeflo 1966–1967
*Odd-Bjørn Lervik 1963–1966
*Per Thoresen 1962–1963

## Valghistorikk

**Merknader**
:a. Høyre stilte ikke liste i Nord-Trøndelag.
:b. Fellesliste med Kristelig Folkeparti, som fikk representanten.
:c. Valgt på fellesliste med Kristelig Folkeparti.

## Referanser




## Litteratur
*

## Eksterne lenker
* Nord-Trøndelag Høyre